recursal/SuperWikiNEXT-32B huggingface dataset:
**ஞானாமிர்தம்** என்னும் நூல் 12 ஆம் நூற்றாண்டில் வாழ்ந்த வாகீச முனிவர் என்பவரால் எழுதப்பட்டது. சைவ சித்தாந்தக் கொள்கைகளை விளக்கும் நூல். இந்நூல் சைவ சித்தாந்த சாத்திரங்கள் அல்லது மெய்கண்ட சாத்திரங்கள் தோன்றுவதற்கு முன்பே சைவ சித்தாந்த மெய்ப்பொருளியல் கொள்கைகளை விளக்குகின்ற வகையில் எழுதப்பட்டது. 

இந்த நூலில் 75 அகவல் பாடல்கள் உள்ளன. அவை 4 முதல் 56 அடிகள் கொண்ட பாடல்களால் ஆனவை. சில பதிப்புகளில் விநாயகரைப் போற்றும் 2 வெண்பாக்கள் முகப்புப் பாடல்களாக அமைந்துள்ளன. பாயிரப் பாடல்களை அடுத்து இந்த நூலில் 8 பகுதிகள் உள்ளன. 

* சம்மிய ஞானம்
* சம்மிய தரிசனம்
* பாசபந்தம்
* தேகாந்தரம்
* பாசனாதித்துவம்
* பாசச் சேதம்
* பதி நிச்சயம்
* பாசமோசனம்

என்பன அவை

பாடல்எடுத்துக்காட்டு 
இருள்தீர் காட்சி அருளொடு புணர்தல்  

அரும்பொறை தாங்கல், பிறர் பொருள் விழையாமை,  

செய்த நன்று அறிதல், கைதவம்  கடிதல்,  

பால் கோடாது பகலில்  தோன்றல்  

மானம் மதாணி  ஆணிற் தாங்கல்  

அழுக்காறு இன்மை அவாவின் தீர்தல்,   

அருந்துயர் உயிர்கட்கு இருந்தகாலை  

அழல் தோய்வு அன்னர் ஆகி ஆனாக்   

கழலும் நெஞ்சிற் கையற்று இனைதல்   

பன்னரும் சிறப்பின் மன்னுயிர்த் தெகைகட்கு  

அறிவும் பொறியும் கழிபெருங் கவினும்  

பெறற்கு அரு துறக்கம்  தம்மின் ஊங்கு  

இறப்ப வேண்டும் என்று எண்ணரும் பெருங்குணம்

கருவிநூல்
---------

மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம், பதிப்பு 2005

அடிக்குறிப்பு
-------------

1. ↑  சைவமரபும் மெய்ப்பொருளியலும் - பி.ஆர் நரசிம்மன் பக்கம் 78
2. ↑  பதி, பசு, பாசம் (இறை, உயிர், உலகு) என்பன 3 அவத்தைகள்
3. ↑  உயிருக்குச் சாங்கிரம் முதலான 5 அவத்தைகள் உண்டு
4. ↑  ஆணவம், மறைப்பது, மாயை என்பன மூன்று பாசங்கள்
5. ↑  வினை காரணமாகப் பிறப்பு இறப்பு நிகழும்
6. ↑  பாச அனாதித்துவம்,
7. ↑  பாசத்தை அறுப்பது
8. ↑  பாசம் நிலையாமை,
9. ↑  வினை, கன்மம், மலம் ஆகியவை உயிரைடு தொடர்பு உடையவை அல்ல.
10. ↑  சிவன் என்பது ஆன்மா. சக்தி என்பது அனுபவிக்கும் உடல்
11. ↑  உயிர் சிவப்பேறு அடைய வேண்டும்
12. ↑  பொருள்நோக்கில் சொற்பிரிப்பு செய்யப்பட்டது
13. ↑  வஞ்சகம்
14. ↑  துலாக்கோல் போல்
15. ↑  மன உறுதி
16. ↑  நிலை கொள்ளாமல்
17. ↑  வருந்துதல்
18. ↑  வீடுபேறு
19. ↑  கன்மம் பற்றிக் கூறும் 24 ஆம் அகவல்
**ம. வே. மகாலிங்கசிவம்** (1891 - மார்ச் 13, 1941) ஈழத்துத் தமிழறிஞரும், புலவரும், சிறந்த சொற்பொழிவாளரும் ஆவார். தமது பன்னிரண்டாவது அகவையிலேயே பழனிப் பதிகம் பாடியவர். குருகவி என அறிஞர்கள் இவரை அழைப்பர். "கற்பனைச் சுருக்கம்" எனப் போற்றப்பட்டவர்.

வாழ்க்கைச் சுருக்கம்
--------------------

மகாலிங்கசிவம் 1891 ஆம் ஆண்டில் யாழ்ப்பாணம் மாவட்டம், மட்டுவில் என்ற ஊரில் உரையாசிரியரும், தமிழாசிரியருமான ம. க. வேற்பிள்ளை, மகேசுவரி ஆகியோரின் ஐந்து பிள்ளைகளில் மூன்றாவதாகப் பிறந்தவர். வழக்கறிஞர் வே. மாணிக்கவாசகர், எழுத்தாளர் ம. வே. திருஞானசம்பந்தம் பிள்ளை, மற்றும் ஆசிரியர்கள் கந்தசாமி, நடராசா ஆகியோர் இவருடன் உடன்பிறந்தவர்கள். சிறு வயதிலேயே தந்தையிடம் இலக்கிய, இலக்கணங்களைக் கற்றுத் தெளிந்தார். பின்னர் பெயர்த்தி பார்வதிப் பாட்டியிடம் கல்வி கற்றார்.

மட்டுவிலில் தந்தை ஆரம்பித்த நாவலர் காவியப் பாடசாலையில் இலக்கியம், இலக்கணம் கற்பித்து வந்தார். இவரிடம் கல்வி கற்றவருள் பண்டிதமணி சி. கணபதிப்பிள்ளை, புலவர்மணி ஏ. பெரியதம்பிப்பிள்ளை ஆகியோர் குறிப்பிடத்தக்கவர்கள். மூளாய் சைவப்பிரகாச வித்தியாசாலையிலும், மருதனார்மடம் இராமநாதன் கல்லூரியிலும் ஆசிரியராகப் பணியாற்றினார். பின்னர் கோப்பாய் ஆசிரியர் கலாசாலையில் 1923 ஆம் ஆண்டு முதல் இறக்கும் வரை தமிழ் விரிவுரையாளராகப் பணியாற்றினார்.

எழுத்து
-------

சிறு வயதில் இருந்தே கவி பாடும் வல்லமை பெற்றிருந்தார். சிறு வயதில் பழனிப் பதிகம் என்ற ஆக்கத்தை எழுதினார். ஈழ மண்டல சதகம், இராமநாத மான்மியம், கணேசையர் மலர், ஈழகேசரி மலர் ஆகியவற்றில் இவர் எழுதிய சில சிறப்புப் பாயிரங்களும், சில தனிப்பாடல்களுமே இன்றுள்ளன. காமாட்சி அன்னை, புன்னெறி விளக்கு ஆகியன இவர் பாடிய தனிப்பாடல்களில் சில. 1939 இல் ஈழகேசரி ஆண்டு மலரில் அன்னை தயை என்ற சிறுகதையை எழுதியுள்ளார்.

குடும்பம்
---------

மகாலிங்கசிவம் 1941 மார்ச் 13 இல் மரணமானார். இவருக்கு நான்கு பிள்ளைகள். மகள் பிரபாவதி அண்ணாமலைப் பல்கலைக்கழகப் பட்டம் பெற்றவர். சிறு வயதிலேயே இறந்து விட்டார். நான்காவதாகப் பிறந்த ம. பார்வதிநாதசிவம் புலவரும், பத்திரிகையாளரும் ஆவார்.

மேற்கோள்கள்
-----------

1. 1 2 3  மகாலிங்கசிவம், ம. பா. (பெப்ரவரி 2011). "மகாலிங்கசிவம், குருகவி ம. வே.". *இந்துக்கலைக்களஞ்சியம்* **XI**.  இலங்கை: இந்து சமய கலாசார அலுவல்கள் திணைக்களம். 21-22.

வெளி இணைப்புகள்
---------------

* குருகவி ம. வே. மகாலிங்கசிவம் வரலாறும் ஆக்கங்களும், ம. பா. மகாலிங்கசிவம் (நூலகத்தில்)
**மகசூல் வரைபடம்** அல்லது **மகசூல் கண்காணிப்பு** (Yield mapping or yield monitoring) என்பது குறிப்பிட்ட நிலத்தில் புவியிடங்காட்டி தரவுகளைப்  பயன்படுத்தி பயிர் மகசூல் மற்றும் ஈரப்பதம் போன்ற மாறிகள் ஆய்வு செய்ய வேளாண்மையில் பயன்படுத்தப்படும் ஒரு உத்தியாகும். இது 1990 களில் உருவாக்கப்பட்டு, இயற்பியல் உணரிகளை புவிநிலைக்காட்டி தொழில்நுட்பத்துடன் இணத்து பயன்னடுத்தப்பட்டது. எடுத்துக்காட்டு மகசூல் சுவடுகளைப் பற்றி அறிய வேகமானியைப் பயன்படுத்துதல், இத் தரவுகளைப் பயன்படுத்தி உருவாக்கப்படும் மகசூல் வரைபடம் ஒர நிலத்தில், பல்வேறு வருடங்களில் பெறப்பட்ட மாறுப்பட்ட மகசூல் அளவுகளை ஒப்பிட பயன்படுகிறது. இது விவசாய்கள் நிலத்தின் பகுதிகளைப் பற்றி தீர்மானிக்க பயன்படுகிறது. எடுத்துக்காட்டு நிலத்தில் அதிக நீா்பாசனம் செய்ய வேண்டிய பகுதி, மகசூல் அளிக்காமல் வளம் குன்றிய பகுதி ஆகியவற்றை தீா்மானிக்க பயன்படுத்தப்படுகிறது.

பல்வேறு வருடங்களில் பெறப்பட்ட மாறுப்பட்ட மகசூல் அளவுகளை ஒப்பிட பயன்படுகிறது. இது விவசாய்கள் நிலத்தின் பகுதிகளைப் பற்றி தீர்மானிக்க பயன்படுகிறது. எடுத்துக்காட்டு நிலத்தில் அதிக நீர் பாசனம் செய்ய வேண்டிய பகுதி, மகசூல் அளிக்காமல் வளம் குன்றிய பகுதி ஆகியவற்றை தீா்மானிக்க பயன்படுத்தப்படுகிறது. மேலும் நில நிர் நிர்வாக முறைகளின் மாற்றத்தால் ஏற்படும் விளைவுகள், நிலத்தின் ஊட்டசத்து நிா்வாக செயல்முறைகளை மேம்படுத்துதல், கடன் பெறுவதற்காக மகசூல் விவரங்களை பதிவுச் செய்தல் போன்றவற்றைப் பற்றி விவசாயிகள் அறிய இசைவளிக்கிறது.

சான்றுகள்
---------

1. ↑  "Precision agriculture tools and information for Nebraska". *CropWatch*. University of Nebraska Lincoln. ஜூலை 1, 2013 அன்று மூலம் பரணிடப்பட்டது. August 13, 2013 அன்று பார்க்கப்பட்டது.
2. ↑  Franzen, Dave; Casey, Francis; Derby, Nathan. "Yield Mapping and Use of Yield Map Data" (PDF). University of North Dakota. August 13, 2013 அன்று பார்க்கப்பட்டது.
மநுநேயாகயவாகுவுடன் தொடர்புறும் திருக்கோவில் சித்திரவேலாயுத சுவாமி ஆலயம்.
**மநுநேயகயவாகு** என்பவன் இலங்கைத் தமிழ் வழக்கு மரபுரைகளில் விளங்கி வருகின்ற வரலாற்றுப் பாத்திரம் ஆவான். இவன் பற்றிய குறிப்புகள், கோணேசர் கல்வெட்டு, மட்டக்களப்புப் பூர்வ சரித்திரம் முதலான கிழக்கிலங்கை வரலாற்று நூல்களில் சொல்லப்படுகின்றன. எவ்வாறெனினும் இந்நூல்கள் கி.பி 15ஆம் நூற்றாண்டுக்குப் பிந்தியவை என்பதால், இம்மன்னனின் வரலாற்றை உறுதி செய்வது கடினமாகும்.

கோணேசர் கல்வெட்டு
-----------------

மநுநேயகயவாகு, உண்ணாசகிரியெனும் பட்டினத்தை ஆண்ட "புவனேககயவாகு" எனும் அரசனின் மகன். அவன் அனுராதபுரத்து கயவாகுவுக்கு சிலகாலம் முன்பு ஆண்டவன். (p110) அவன் கலிங்கநாட்டு அசோகசுந்தரனுக்கும் மனோன்மணிசுந்தரிக்கும் பிறந்த குழந்தை, பேழையில் கடலில் மிதந்துவர, அதையெடுத்து "ஆடகசௌந்தரி" எனப் பெயரிட்டு வளர்த்தான். அவள் பின்னாளில் குளக்கோட்டு மகாராசாவை மணந்து கொண்டாள்.(p123,124)

மட்டக்களப்புப் பூர்வ சரித்திரம்
-------------------------------

உண்ணாசகிரி மன்னன் புவனேயகயவாகுவுக்கும் அவன் தேவி தம்பதி நல்லாளுக்கும் பிறந்த மேகவண்ணன், கலி. 3150இல் மநுநேயகயவாகு என்ற பெயரில் ஆட்சிக்கு வந்தான். உண்ணாசகிரிக்கு வடக்கே இருந்த மட்டக்களப்பு நாட்டை ஆண்டுவந்த தாசகனுடன் சினேகம் கொண்டாடி, நாகர்முனைச் சுப்பிரமணியர் கோவிலுக்குச் சோழநாட்டுச் சிற்பிகளை அழைப்பித்து திருப்பணிகள் செய்து, பிரமாண்டமாய்க் குடமுழுக்குக் கொண்டாடி, சங்கமன்கண்டி முதல் தாண்டகிரி வரை பெரும் ஏரியொன்று அமைத்து, கடலில் பேழையில் மிதந்துவந்த ஆடகசௌந்தரியைத் தன் மகளாய்த் தத்தெடுத்து, கலி.3180 இல் இறைவனடி சேர்ந்தான்.(p29-32)(p17-19)

வரலாற்றுண்மை
------------

கோணேசர் கல்வெட்டில், இவன் கோணேச்சரத்துடனும், மட்டக்களப்புப் பூர்வ சரித்திரத்தில், இவன் திருக்கோவிலுடனும்ம் தொடர்புறுத்தப்படுகின்றான். இன்னொரு கிழக்கிலங்கை மரபுரை ஒன்றில் இன்றைய திருக்கோவிலைக் கட்டிய **மனுராசா** இவனே என அடையாளம் காணப்படுகின்றான். ஏனைய எந்த நூல்களிலும், இம்மன்னன் பற்றிய குறிப்புக்களைக் காணமுடியவில்லை. 

மட்டக்களப்புக்குத் தெற்கே இருந்த உண்ணாசகிரி எனும் அரசை இவன் ஆண்டதாகவே இந்நூல்கள் சொல்கின்றன. மட்டக்களப்புப்ப் பூவ சரித்திரம், காலத்தால் மிகப்பிந்தியது என்பதால், மனுராசன் ஆண்டதாக அது கூறும் (பொ.பி 48 - பொ.பி 78 வரையான) காலக்கணக்கை ஏற்கமுடியாது. இருக்கின்ற குறிப்புக்களை வைத்துப் பார்க்கும் போது, இலங்கை மீதான சோழர் படையெடுப்புக்கு சற்று முன்பின்னான காலத்தில், கிழக்கிலங்கையை ஆண்ட குறுநில மன்னன் ஒருவனாக அல்லது வன்னிமை ஒருவனாக மனுநேயகயவாகு இருந்திருக்கலாம் என எண்ணத் தோன்றுகின்றது.

மேலும் பார்க்க
--------------

* குளக்கோட்டன்
* ஆடகசௌந்தரி

அடிக்குறிப்புகள்
----------------

1. 1 2  இ.வடிவேல், கவிராஜவரோதயர். (1993), *கோணேசர் கல்வெட்டு*, இந்துசமய கலாசார திணைக்களம், ISBN 9789558733974
2. ↑  நடராசா, எப்..எக்ஸ்.சி. (1962), *மட்டக்களப்பு மான்மியம்*, கலா நிலையம்
3. ↑  கமலா கமலநாதன்n, வித்துவான் கமலநாதன். (2005), *மட்டக்களப்புப் பூர்வ சரித்திரம்*, குமரன் புத்தக இல்லம், ISBN 955-9429-66-3
4. ↑  கந்தையா, வீ.சீ. (1983), *மட்டக்களப்புச் சைவக் கோவில்கள் I*, கூடல் வெளியீடு, pp. 49–64

வெளி இணைப்புகள்
---------------

* ஆடகசௌந்தரி கதை பரணிடப்பட்டது 2015-04-05 at the வந்தவழி இயந்திரம்
**மனு பிரகாஷ்**, இசுட்டான்போர்டு பல்கலைக்கழகத்தின் உயிரிப்பொறியியல் துறை பேராசிரியராகப் பணி புரியும், விஞ்ஞானி ஆவார். மீரட் நகரில் பிறந்து வளர்ந்த இவர், 2002-ல் கான்பூர் ஐஐடியில், கணினி அறிவியலில் இளநிலை தொழில்நுட்பப் பட்டம் பெற்றார். இதன்பின், மாசாச்சூசெட்சு தொழில்நுட்பக் கழகத்தில், ஊடகக் கலை மற்றும் அறிவியலில், 2008-ல் முனைவர் பட்டம் பெற்றார். இவர் மடிப்புநோக்கி மற்றும் காகித மையவிலக்கிக்காக நன்கு அறியப்பட்டவர். இவரும் இவரது குழுவும், இசுட்டான்போர்டு பல்கலைக்கழகத்தில், நீர்த்துளி அடிப்படையிலான கணினி ஆராய்ச்சியிலும் ஈடுபட்டு வருகின்றனர். உலக மக்களிடையே மருத்துவம்,கணிப்பிடுதல் மற்றும் நுண் நோக்கியியல் ஆகியவற்றைக் கொண்டு சேர்க்கும் விதமான, சிக்கனமான புதுமைகள் மையப்படுத்தி இவரது வேலைபாடுகள் இருக்கிறது.
2016 ஆம் ஆண்டில் மெக்கார்தர் அறக்கட்டளை மதிப்புறு நபர் என்ற
சிறப்பு இவருக்குக் கிடைத்தது.

மேற்கோள்கள்
-----------

1. ↑
2. ↑
3. ↑  "A Microscope to Save the World". *The New Yorker*. 2016-09-26 அன்று பார்க்கப்பட்டது.
4. ↑  "The Paperfuge: A 20-Cent Device That Could Transform Health Care". *Wired*. 2017-01-10 அன்று பார்க்கப்பட்டது.
5. ↑
6. ↑
7. ↑
2014 பிப்ரவரியில் வெளிவந்த திரைப்படமாகும். இப்படத்தை உமா சித்ரா இயக்கியுள்ளார். மோகன் ராசு, பாக்ய ராசேசுவரி போன்ற பலர் நடித்துள்ளனர்.

கதைச் சுருக்கம்
---------------

ஒரு வீட்டில் 2 குடும்பம் வாழ்ந்து வருகிறது. ஒரு குடும்பம் மோகன் ராசுவினது, மற்றொரு குடும்பம் பாசுகருடையது. மோகன் ராசின் மனைவி சசி, எப்போதும் தன் கணவர் மீது சந்தேகப்பட்டுக்கொண்டே இருக்கிறார். இதனால் மோகன் ராசுக்கு கவலை. பாசுகர் எப்போதும் குடித்துக் கொண்டு வேலைக்கு சரியாக போகாமல் இருக்கிறார். இதனால் மனைவி சுமதிக்கு தன் கணவர் இப்படி இருக்கிறார் என்று கவலை. இதனால் இருவர் வீட்டிலும் அடிக்கடி சிறுசிறு பிரச்சனைகள் வருகிறது. இதையெல்லாம் பார்க்கும் அந்த வீட்டின் உரிமையாளர் மகன் சந்துருவுக்கு, நமக்கு திருமணம் நடந்தால் இப்படித்தான் இருக்கும் என திருமணம் செய்ய தயங்கி கொண்டிருக்கிறார்.

ஒருநாள் சந்துருவுக்கு, அனைவரும் பெண் பார்க்க செல்கிறார்கள். மணப்பெண்ணை பார்த்து வீட்டுக்கு திரும்பிய சந்துரு, அந்த பெண் எப்படிப்பட்டவள், உங்கள் மனைவி போல் எனக்கு அமைந்துவிடக் கூடாது என்று மோகன் ராசிடம் கூறுகிறான். மேலும் அந்த பெண் குறித்த முழு விபரத்தை அறிந்து சொல்லுங்கள் என்று விசாரிக்க சொல்கிறார். அதற்கு சம்மதித்து செல்லும் மோகன் ராசு, ஒரு நாள் வழியில் சந்துருவுக்கு பார்த்த பெண்ணை சந்தித்து பேசுகிறார் மோகன் ராசு. அதை அவரின் மனைவி சசி பார்த்து தவறாக புரிந்து கொள்கிறார். கோபத்தில் தன் தாலியை குளியலறை கதவில் தொங்க விடுகிறார். இதனால் வீட்டில் பிரச்சினைகளும் குழப்பங்களும் தீர்வுமாக திரைக்கதை அமைந்துள்ளது.

மேற்கோள்கள்
-----------

1. ↑  "மனைவி அமைவதெல்லாம்". மாலைமலர். 16 மார்ச் 2014 அன்று பார்க்கப்பட்டது.
**ரீயூனியன் தமிழர்** என்போர் தமிழ்ப் பின்புலம் கொண்ட ரீயூனியன் நாட்டு குடிமக்கள். சுமார் 100000 மேலான குடிமக்கள் தமிழர்கள் என கூறப்படுகிறது. இவர்களில் பெரும்பான்மை 18 ஆம் நூற்றாண்டில் பிரான்சிய காலனித்துவ ஆட்சியாளர்களால் வரவழைக்கப்பட்டவர்களின் வழித்தோன்றல்கள் ஆவர். ரீயூனியன் நாட்டு மக்கள் தொகையினரில் 20% வீதமானோர் தமிழர்கள் என அறியப்படுகின்றது.. இவர்கள் தங்கள் மொழியை இழந்தாலும் பரம்பரையாக தமிழ்ப் பெயர்களை சூட்டிக் கொண்டுள்ளனர். மேலும், பாண்டிச்சேரி இந்திய ஒன்றியத்துடன் இணைக்கப்பட்டவுடன், பிரான்சு அரசு பாண்டிச்சேரிவாழ் மக்களுக்கு பிரான்சு குடியுரிமை வழங்க முன்வந்தது. இதன் மூலம் 150 பாண்டிச்சேரித் தமிழ்க் குடும்பங்கள் இங்கு வசிக்கின்றன.

கனபடி, வலியமா, மூடூசமி, விரபவுளி, சின்னப்பேன் என்னும் பெயர்கள் அதிகம் அறியப்படுகின்றன. இவை முறையே கணபதி, வள்ளியம்மா, முத்துச்சாமி, வீரபிள்ளை, சின்னப்பன் என்னும் தமிழ்ப் பெயர்களின் திரிபு.
தமிழ் மொழி சில பள்ளிகளில் மூன்றாவது மொழியாகக் கற்பிக்கப்படுகிறது. தமிழ்ச் சங்கம் ஒன்றும் இயங்குகிறது. தங்களுக்கு இந்தியக் குடியுரிமையும் இந்தியப் பண்பாட்டைப் பேண பல்கலைக்கழகமும் வேண்டும் எனக் கோரியுள்ளனர். பாண்டிச்சேரி, சென்னை நகரங்களை புனித ஆன்றீசு, புனித டெனிசு ஆகிய நகரங்களுடன் தொடர்பில் வைக்க வேண்டும் எனவும் கேட்டுக் கொண்டுள்ளனர்.

குறிப்பிடத்தக்கவர்கள்
---------------------

* இழான் பவுல் வீரப்பிள்ளை, புனித ஆன்றீசின் தலைவரும் ரீயுனியன் தீவின் பொதுக் குழுவின் முதலாவது துணைத் தலைவர்.
* சாமினாதன் அக்செல் கிச்னன், ரீயூனியன் தீவின் பொதுக் குழுவின் இரண்டாவது துணைத் தலைவர்
* நடியா ராமசம்மி, ரீயூனியன் தீவின் பொதுக் குழுவின் மூன்றாவது துணைத் தலைவர்
* தெனிசு நீலமேயம், டேம்பன் தீவின் துணை ஆட்சியர்

காட்சியகம்
----------

ரீயூனியன் தீவில் உள்ள தமிழ் இந்துக் கோயில்களின் படங்கள் கீழே தரப்பட்டுள்ளன.



காளிகாம்பாள் கோயில்
காளிகாம்பாள் கோயில்

இவற்றையும் பாக்க
----------------

* சீசெல்சுத் தமிழர்
* மொரிசியத் தமிழர்
* தென்னாபிரிக்கத் தமிழர்

மேற்கோள்கள்
-----------

1. ↑  Reunion
2. ↑  20 விழுக்காட்டினர் தமிழர்

வெளியிணைப்புகள்
---------------

* றியூனியன் தமிழர்களின் இணையதளம் பரணிடப்பட்டது 2016-03-04 at the வந்தவழி இயந்திரம்
* ரீயூனியனில் தைப்பொங்கல்

| * பா
* உ
* தொ
உலக நாடுகளில் தமிழர் |
| --- |
| 

|  |  |  |  |  |  |  |
| --- | --- | --- | --- | --- | --- | --- |
|  | **தெற்காசியா** | * இந்தியா
* இலங்கை
 |   |  | **தென்கிழக்கு ஆசியா** | * மலேசியா
* சிங்கப்பூர்
* பர்மா
* தாய்லாந்து
* இந்தோனேசியா
 |
| Location of the Middle East | **மத்திய கிழக்கு** | * சவூதி அரேபியா
* ஐக்கிய அரபு அமீரகம்
* குவைத்
* பஹ்ரேய்ன்
* கத்தார்
* ஓமான்
 |   | Location of Asia | **கிழக்காசியா** | * வியட்நாம்
* ஹொங்கொங்
* யப்பான்
* சீனா
* தென் கொரியா
 |
| Location of Oceania | **ஓசியானியா** | * ஆஸ்திரேலியா
* நியூசிலாந்து
* பிஜி
 |   | Location of Africa | **ஆபிரிக்கா** | * தென்னாபிரிக்கா
* மொரிசியசு
* ரியூனியன்
* சீசெல்சு
* போட்சுவானா
* கென்யா
* தான்சானியா
* காங்கோ
 |
| Location of Africa | **ஐரோப்பா** | * பிரித்தானியா
* பிரான்சு
* யேர்மனி
* உருசியா
* இத்தாலி
* ஆசுதிரியா
* நோர்வே
* சுவீடன்
* டென்மார்க்
* பின்லாந்து
* நெதர்லாந்து
* சுவிற்சர்லாந்து
 |   | Location of the Middle East | **வட அமெரிக்கா** | * கனடா
* ஐக்கிய அமெரிக்கா
 |
|  | **தென் அமெரிக்கா** | * கயானா
 |   |  | **உலகம்** | * தமிழ்
* தமிழர்
* தமிழியல்
* உலகத் தமிழர்
* பரம்பல் அட்டவணை
 |

 |
**அத்தியூர் வடமலைஈஸ்வரர் கோயில்** தமிழ்நாட்டில் பெரம்பலூர் மாவட்டம், அத்தியூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வடமலைஈஸ்வரர், மகா தவஸ்வினி சன்னதிகளும், விநாயகர், சுப்ரமணியர், சண்டிகேஸ்வரர், துர்க்கை, நவகிரகங்கள் நந்திகேஸ்வரர், நடராஜர், சிவகாம்பிகை, நால்வர் உபசன்னதிகளும் உள்ளன. இக்கோயிலில் மொத்தம் ஐந்து கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. சித்திரை மாதம் பௌர்ணமி முக்கிய திருவிழாவாக நடைபெறுகிறது. ஆனி மாதம் ஆனி திருமஞ்சனம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
ஹெரோலிகேஸ் மற்றும் அதீனா,படைப்பு:ஓவியர் ஆங்கொய்ட்ஸ் , 520/510 கி.மு.  

ஹெலனிஸ்டிக் பெர்கமோன் பலிபீடம்: எல் நெர்யஸ், டொரிஸ், ஜெயண்ட், ஒனிகஸ்  

பெர்சோனைக் கடத்திய ஹேட்ஸ், 4 ஆம் நூற்றாண்டு கி.மு. வர்ஜினாவிலுள்ள சிறிய மாசிகல் அரச கல்லறையில் சுவர் ஓவியம்  

**பண்டைய கிரேக்க கலை** (*Ancient Greek art*) மனித உடலின் இயற்கையான ஆனால் சிறந்த சித்தரிப்புகளின் வளர்ச்சிக்கான மற்ற பழங்கால கலாச்சாரங்களின் மத்தியில் நிற்கிறது. கி.மு. 750 மற்றும் 300 ஆம் ஆண்டுகளுக்கிடையில் உள்ள பாணியிலான வளர்ச்சி விகிதம் பண்டைய தரமுறைகளால் குறிப்பிடத்தக்கதாக இருந்தது. ஓவியங்கள் வரைவதில் புதுமையான முறை கையாளப்பட்டு இருந்தது. கிரேக்க கட்டிடக்கலை, தொழில்நுட்ப ரீதியாக மிகவும் எளிமையானது. உரோமானிய கட்டிடக்கலை மூலம் ஏற்றுக்கொள்ளப்பட்ட ஒரு பாணியைக் கொண்டு உருவாக்கப்பட்டது. மேலும் மாமன்னர் அலெக்சாந்தர் உருவாக்கிய விரிவாக்கப்பட்ட கிரேக்க உலகத்தைத் தாண்டி, குறிப்பாக யூரேசிய கலை மீது பெரும் செல்வாக்கு செலுத்தியது. கிரேக்க கலைகள் சமூக சூழல், தீவிர அரசியல் முன்னேற்றங்கள் மற்றும் செழிப்பு ஆகியவற்றை உள்ளடக்கியது; தத்துவம், இலக்கியம் மற்றும் பிற துறைகளுக்கு சமமாக கிரேக்க கலைகள் நன்கு அறியப்பட்டுள்ளன.

சான்றுகள்
---------

1. ↑  Home page பரணிடப்பட்டது 2019-05-18 at the வந்தவழி இயந்திரம் of the Corpus vasorum antiquorum, accessed 16 May 2016
2. ↑  Cook, 14–18
3. ↑  Boardman, 3–4; Cook, 1–2
4. ↑  Cook, 12

வெளி இணைப்புகள்
---------------

* Greek Art History Resource
* Ancient Greek Ceramics
* "Greek Art". *பிரித்தானிக்கா கலைக்களஞ்சியம்* (11th). (1911). Cambridge University Press.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST

 |
| தேசிய | 
* Spain
* France
* BnF data
* ஜெர்மனி
* Israel
* United States

 |
**பாப்சி சித்வா** ( உருது: بیپسی سدھوا  ; பிறப்பு ஆகஸ்ட் 11, 1938) குசராத்து பார்சி வம்சாவளியைச் சேர்ந்த ஒரு அமெரிக்க-பாகிஸ்தான் புதின எழுத்தாளர் ஆவார். இவர் ஆங்கிலத்தில் படைப்புகளை வெளியிடுகிறார். தற்போது இவர் அமெரிக்காவில் வசிக்கிறார்.

இந்தோ-கனேடிய திரைப்படத் தயாரிப்பாளர் தீபா மேத்தாவுடன் இணைந்து பணியாற்றியதன் மூலம் அவர் பரவலாக அறியப்படுகிறார். சித்வா 1991 ஆம் ஆண்டு *ஐஸ் கேண்டி மேன் மற்றும் வாட்டர்: எ நாவல் ஆகிய இரண்டு புதினங்களையும் எழுதி வெளியிட்டார். இவரின் இரண்டாவது நாவலான வாட்டர்: எ நாவல் புதினம் 2005 ஆம் ஆண்டில்* மேத்தா அவர்கள் இயக்கிய நீர் திரைப்படத்தினை அடிப்படையாகக் கொண்டது. சிந்துவாவின் வாழ்க்கையினை அடிப்படையாகக் கொண்டு பாப்சி:சைலன்செஸ் ஆஃப் மை லைஃப் எனும் ஆவணப் படத்தினை தயாரிக்கும் பணிகள் தற்போது நடைபெற்று வருகிறது. 2021 ஆம் ஆண்டில் இது வெளியாகலாம் எனத் தெரிவிக்கப்பட்டுள்ளது.

பின்னணி
-------

சித்வா குஜராத்தி பார்சி செராட்டிய நெறி பெற்றோர்களுக்கு மகளாகப் பிறந்தார். இவர் கராச்சியில் வசித்து வந்தார். பின்னர் குடும்பத்துடன் லாகூருக்குச் சென்றார். அவர் போலியோ நோயால் பாதிக்கப்பட்டபோது அவருக்கு இரண்டு வயது (இது அவரது வாழ்நாள் முழுவதும் அவரை பாதித்தது).1947 ஆம் ஆண்டில் நடைபெற்ற இந்தியப் பிரிப்பு காலத்தில் இவருக்கு வயது ஒன்பது ஆகும். 1957 ஆம் ஆண்டில் லாகூரில் உள்ள கின்னார்ட் மகளிர் கல்லூரியில் தனது பி.ஏ. பட்டத்தினைப் பெற்றார்.

தனது 19 வது வயதில் திருமணம் செய்து மும்பை சென்றார். பின்பு விவாகரத்து பெற்று லாகூரில் செராட்டிய நெறியரான நோசிர் என்பவரை லகூரில் மறுமணம் செய்தார். இவர் எழுத்தாளரக தனது வாழ்க்கையினைத் துவங்குவதற்கு முன்பாக இவருக்கு மூன்ரு குழந்தைகள் இருந்தனர். அவரது குழந்தைகளில் ஒருவரான மொஹூர் சித்வா, அரிசோனாவில் மாநில பிரதிநிதியின் வேட்பாளர் ஆவார்.

போதனை
-----

இவர் ஹூஸ்டன் பல்கலைக்கழகம், ரைஸ் பல்கலைக்கழகம், கொலம்பியா பல்கலைக்கழகம், மவுண்ட் ஹோலியோக் கல்லூரி மற்றும் பிராண்டீஸ் பல்கலைக்கழகத்தில் ஆகிய கல்லூரிகளில் கற்பித்தல் பணிகளை மேற்கொண்டுள்ளார்..

விருதுகள்
---------

1986 ஆம் ஆன்டில் ராட்க்ளிஃப் / ஹார்வர்டில் பன்டிங் பெல்லோஷிப் பெற்றார். 1991 ஆம் ஆண்டில் இத்தாலியின் பெல்லாஜியோவில் உள்ள ராக்ஃபெல்லர் அறக்கட்டளை மையத்தினைப் பார்வையிடும் வாய்ப்பினைப் பெற்றார். 1991 ஆம் அண்டில் கலைகளில் மிக உயரிய விருதான சீதாரா-இ-இம்தியாஸ் விருதினைப் பெற்றார். 1994 ஆம் ஆண்டில் லிலா வாலஸ்-ரீடர்ஸ் டைஜஸ்ட் ரைட்டர்ஸ் விருதினையும், 2007 ஆம் ஆண்டில் வெளியுறவு ஆசிரியர்களுக்கான ப்ரெமியோ விருதும் பெற்றார். இவர் நீர் எனும் நூலினை எழுதியதற்காக இந்த விருதினைப் பெற்றார். 2000 ஆம் ஆண்டில் ஜோராஸ்ட்ரியன் ஹால் ஆஃப் ஃபேமில் இடம்பெற்றார்.

படைப்புகள்
----------

*2013 ஆம் ஆண்டில் அவர்களின் காதல் மொழி  : ரீடிங்ஸ் லாகூர், 2012 ஆம் ஆண்டில் ஜங்கிள் வாலா சாஹிப்* இது உருது மொழியில் இவர் மொழிபெயர்த்தார். 2006 இல் *சின் அண்ட் ஸ்ப்ளெண்டர் நகரம்* லாகூர் பற்றியது.2006 ஆம் ஆண்டில் *வாட்டர்: எ நாவல் 2001 இல் பாப்சி சித்வா ஆம்னிபஸ், 1991 இல் கிராக்கிங் இந்தியா ஆகிய நூலகளை எழுதினார்.*

குறிப்புகள்
-----------

1. 1 2  Sharma, Pranay (June 2, 2014). "Those Nights In Nairobi". Outlook India.
2. ↑  "Bapsi Sidhwa".
3. ↑  "Bapsi Sidhwa". *www.litencyc.com* (ஆங்கிலம்). 2018-03-14 அன்று பார்க்கப்பட்டது.
4. ↑  Allen, Howard. "Worldly Lessons". *Tucson Weekly* (ஆங்கிலம்). 2018-03-14 அன்று பார்க்கப்பட்டது.
5. ↑  "Bapsi Sidhwa wins Italy's Premio Mondello". Milkweed Editions. September 27, 2007 அன்று மூலம் பரணிடப்பட்டது. 2007-09-03 அன்று பார்க்கப்பட்டது.
முனைவர் **ஞானா குலேந்திரன்** (*Gnaanaa Kulendran*) இலங்கை தமிழ் அறிஞரும், எழுத்தாளரும், பேராசிரியையும் ஆவார். இசை, மற்றும் பரத நாட்டியம் தொடர்பாக ஆங்கிலத்திலும், தமிழிலும் பல நூல்களை எழுதியுள்ளார்.

வாழ்க்கைச் சுருக்கம்
--------------------

இலங்கையில் கே. சிவசுப்பிரமணியம் தம்பதிகளுக்குப் பிறந்த ஐந்து பெண்களில் இரண்டாவதாகப் பிறந்தவர் ஞானா குலேந்திரன். கொழும்பு மெதடிஸ்த கல்லூரியில் கல்வி பயின்றவர். இலங்கைப் பல்கலைக்கழகத்தில் இளங்கலை, முதுகலை, முனைவர் பட்டங்கள் பெற்றவர். யாழ்ப்பாணம் வேம்படி மகளிர் கல்லூரியில் ஆசிரியராகப் பணியாற்றத் தொடங்கிய இவர் பின்னர் யாழ்ப்பாணப் பல்கலைக்கழகத்தில் விரிவுரையாளராக சேர்ந்தார். பின்னர் இவர் தஞ்சாவூர் தமிழ்ப் பல்கலைக்கழகத்தில் ஆய்வுப் படிப்பை மேற்கொண்டு, அதே பல்கலைக்கழகத்திலேயே பேராசிரியராகவும், இசை, மற்றும் பரத நாட்டியத் துறைத் தலைவராகவும் பணியாற்றினார். பேராசிரியர் ஏ. குலேந்திரன் என்பவரைத் திருமணம் புரிந்தார். இவர்களுக்கு சிறீகிருஷ்ணா, சிறீநாராயணி அபிமன்யு என இரண்டு பிள்ளைகள் உள்ளனர்.

விருதுகள்
---------

* சுவாமி விபுலாநந்தர் விருது (கரந்தை தமிழ்ச் சங்கம்)
* தமிழ் வளர்ச்சிக்கான சிறந்த நூலுக்கான 1994 ஆம் ஆண்டு தமிழக அரசு விருது *பரத இசை மரபு* நூலுக்கு வழங்கப்பட்டது.

வெளியிட்ட நூல்கள்
-----------------

தளத்தில்  
ஞானா குலேந்திரன் எழுதிய
 ***நூல்கள்*** உள்ளன.

* பரத இசை மரபு (1994)
* Music in the dance of ancient Tamils
* Musical traditions of Bharathanatyam
* பரத நாட்டியத்தின் தமிழசைப் பாடல்கள்
* Karaikkal Ammaiyar - Mother of South Indian Music
* காரைக்காலம்மையார் - தென்னிந்திய இசையில் தாய் (1996)
* தெய்வத் தமிழிசை (2008)
* Music and Dance in the Thanjavur Big Temple (2004)

மேற்கோள்கள்
-----------

1. 1 2  Citadel of arts பரணிடப்பட்டது 2010-01-21 at the வந்தவழி இயந்திரம், T. S. Parthasarathy, தி இந்து, ஆகத்து 17, 2004
**ம. வே. பசுபதி** (*Ma.Ve.Pasupathi*, 21 ஆகத்து 1942 – 31 சனவரி 2022) என்பவர் ஒரு தமிழக எழுத்தாளரும் தமிழறிஞரும் ஆவார். கும்பகோணம் அருகிலுள்ள திருப்பனந்தாள் எனும் ஊரில் பிறந்தவர். இவரது பெற்றோர் கா. ம. வேங்கடராமையா, அன்னபூரணி அம்மாள் திருப்பனந்தாளிலுள்ள காசி மடம் நடத்தும் செந்தமிழ்க் கல்லூரியில் புலவர் பட்டம், முதுகலைப் பட்டம் படித்து, அந்தக் கல்லூரியிலேயே விரிவுரையாளர், பேராசிரியராகப் பணியாற்றி அக்கல்லூரியின் முதல்வர் நிலைக்கு உயர்ந்தவர். 2000 ஆம் ஆண்டில் கல்லூரிப் பணியிலிருந்து ஓய்வு பெற்றார். பணி ஓய்வுக்குப் பிறகு 2002 ஆம் ஆண்டில் சென்னை, பெசண்ட் நகரிலுள்ள உ. வே. சா. நூலகத்தில் காப்பாட்சியராகப் பொறுப்பேற்றார். அப்போது பழஞ்சுவடிகளை நூல்களாகத் தொகுக்கும் பணியில் தீவீரமாகச் செயல்பட்டார். அதில் பணவிடுதூது தொடர்பான ஓலைச்சுவடிகளைத் தொகுத்து நூலாக வெளியிட்டிருக்கிறார். இது நாணயவியல் ஆய்வுக்கு உதவுவதாக இருக்கிறது. இவர் பதிப்புகள், உரைநடை நூல்கள் என்று இதுவரைக்கும் 50இக்கும் மேற்பட்ட நூல்களை எழுதியும், தொகுத்தும் உள்ளார். கம்பன் கதை எனும் நூலினையும் எழுதியவர்.

விருது
------

இவர் தமிழ்நாடு அரசின் 2013 ஆம் ஆண்டிற்கான உ. வே. சா. விருது பெற்றிருக்கிறார்.

மறைவு
-----

இவர் 2022 சனவரி 31 அன்று உடல்நலக் குறைவால் சென்னை வில்லிவாக்கத்தில் இயற்கை எய்தினார்.

மேற்கோள்கள்
-----------

1. ↑  தமிழறிஞர்கள் 4 பேருக்கு அரசு விருதுகள்
[*தொடர்பிழந்த இணைப்பு*] (தினமணி செய்தி)
2. ↑  தினமணியில் மறைவுச்செய்தி
**மனுபூர் போர்** (Battle of Manupur) 1748 சனவரி 23 அன்று முகலாயப் பேரரசிற்கும் துராணிப் பேரரசிற்கும் இடையே நடந்த ஒரு போராகும்.

பின்னணி
-------

பாரசீக பேரரசர் நாதிர் ஷாவின் மரணத்திற்குப் பிறகு, அவரது படைத்தலைவர் அகமது ஷா துரானி பாரசீக ஆப்கானித்தானைக் கைப்பற்றி இந்தியாவின் முதல் படையெடுப்பைத் தொடங்கினார். இந்தியத் தரப்பில் முதல் இராணுவ எல்லையாக இருந்த பெசாவரை ஆக்கிரமித்தார். பின்னர், அவர் சத்ராவை அடைந்து, 1748 சனவரி 11 ஆம் தேதி தொடங்கி ஷாநனாவாஸ் கான் மற்றும் ஆதினாவை தோற்கடித்தார். வெற்றியைக் கண்டு, ஷாநவாஸ் தனது படைகளுக்கு தில்லிக்கு திரும்பச் செல்லுமாறு கட்டளையிட்டார்.

போர்
----

தில்லிக்கு செல்லும் வழியில், அவரது இராணுவம் சிர்இந்த்-பதேகரில் நிறுத்தப்பட்டது. அங்கு முயின்-உல்-முல்க் அல்லது "மிர் மன்னு" போரைத் தொடர்ந்தார். போரில், அகமது ஷா துரானியின் பீரங்கிக் கிடங்கில் தீப்பிடித்தது. இதில் ஆயிரக்கணக்கான துராணி வீரர்கள் உயிருடன் எரிந்தனர். ஆகையால், அவர் இரவில் பின்வாங்க வேண்டியிருந்தது, இதன் விளைவாக அவர் தோல்வியடைந்தார்.

பின்விளைவு
----------

துரானியின் பின்வாங்கலுக்குப் பிறகு, பீதியடைந்த முகலாயர் அவர்களைத் துரத்தவில்லை. ஆனால், சரத் சிங் மற்றும் பாட்டியாலா ஆலா சிங்கின் மகாராஜா ஆகியோரின் கீழ் சீக்கிய குழுக்களால் படையெடுப்பாளர்கள் துன்புறுத்தப்பட்டனர். [[காபூல்}காபூலுக்கு]] திரும்பும் வழியில் சீக்கியர்கள் தங்கள் செல்வத்தையும், குதிரைகளையும் கொள்ளையடித்தனர். ஆகவே, ஷாவின் முதல் படையெடுப்பு தோல்வியில் முடிந்தது. ஆனால் சீக்கியர்களுக்கு தங்களை 1748 மார்ச் மாதம் அமிர்தசரசில் சீக்கிய கூட்டமைப்பின் இராணுவத்தை தால் கல்சாவில் ஒழுங்கமைக்க ஒரு வாய்ப்பை அளித்தது.

குறிப்புகள்
-----------

1. ↑  Grewal, J.S. (1990). *The Sikhs of the Punjab*. Cambridge University Press. பக். 87. பன்னாட்டுத் தரப்புத்தக எண்:0-521-63764-3.. பார்த்த நாள்: 15 April 2014.
2. ↑  Jacques, Tony (2006). *Dictionary of Battles and Sieges*. Greenwood Press. பக். 631. பன்னாட்டுத் தரப்புத்தக எண்:978-0-313-33536-5. Archived from the original on 2015-06-26.. பார்த்த நாள்: 2015-10-01.
3. ↑  கூகுள் புத்தகங்களில் *History of Islam*
4. ↑  Mehta, J. L. (2005). *Advanced study in the history of modern India 1707–1813*. Sterling Publishers Pvt. Ltd. பக். 251. பன்னாட்டுத் தரப்புத்தக எண்:978-1-932705-54-6.. பார்த்த நாள்: 2010-09-23.
5. ↑  Gandhi, Rajmohan (14 September 2013). *Punjab: A History from Aurangzeb to Mountbatten*. பன்னாட்டுத் தரப்புத்தக எண்:9789383064410.. பார்த்த நாள்: 2015-08-21. 
[*தொடர்பிழந்த இணைப்பு*]
**ருக்மணி தேவி** (*Rukmani Devi*, சிங்களம்: රුක්මණී දේවී, சனவரி 15, 1923 - அக்டோபர் 28, 1978) ஓர் இலங்கைத் திரைப்பட நடிகையாவார். ஆடல், பாடல், நடிப்பு எனப் பல்துறை ஆளுமையின் காரணமாக வெள்ளித்திரையின் நாயகி எனப் போற்றப்பட்டவர். இவர் பல சிங்கள, தமிழ்த் திரைப்படங்களில் நடித்துள்ளார்.

வாழ்க்கைக் குறிப்பு
-------------------

ஜோன். டி. டானியல், ஹெலன்ரோஸ் தம்பதியருக்கு இரண்டாவது மகளாக நுவரெலியாவில் பிறந்தார். இவரின் இயற்பெயர் டெய்சி இராசம்மா. தந்தையார் கொழும்புச் செட்டி சமுகத்தை சேர்ந்தவர். டெய்சி தனது ஆரம்பப் படிப்பை கொழும்பு புனித மத்தியூ பாடசாலையிலும், பின்னர் வெள்ளவத்தை புனித கிளேயர் பாடசாலையிலும் பயின்றார்.

நடிப்புலகில்
------------

தனது 13 வது வயதிலே பள்ளி மேடை நாடங்களில் கதாநாயகியாக நடிக்கத் தொடங்கினார். இதன் மூலம் இசைத் தொகுப்பிற்குப் பாடும் வாய்ப்பையும், சினிமாவில் நடிக்கும் வாய்ப்பையும் பெற்றார். 1947 ல் வெளிவந்த முதல் சிங்கள திரைப்படமான *கடவுன பொறந்துவ*வில் கதாநாயகியாக நடிக்கத் தொடங்கி 84 திரைப்படங்கள் வரை நடித்துள்ளார். இவற்றில் சில தமிழ் திரைப்படங்களும் அடங்கும். நான் உங்கள் தோழன் படத்தில் வி. பி. கணேசனுக்குத் தாயாகவும், காத்திருப்பேன் உனக்காக படத்தில் கதாநாயகி கீதாஞ்சலிக்குத் தாயாகவும் இவர் நடித்துள்ளார்.

மினர்வா தியேட்டர் குரூப்பில் பணி புரியும் போது பி. ஏ. டபிள்யூ. ஜெயமன்னா எனும் திரைப்படத் தயாரிப்பாளரை காதலித்தார் .இவர்கள் திருமணம் வலிங்கம்பட்டிய மாதாகோவிலில் 1943 பெப்ரவரி 18 இல் நடைபெற்றது

மறைவு
-----

1978 ம் ஆண்டு அக்டோபர் 28 இல் துடெல்ல என்னுமிடத்தில் இடம்பெற்ற வாகன விபத்தில் மரணமடைந்தார். சிங்கள படமான "அஹசின் போலவாடா "வில் பாடியதே அவரது கடைசி பாடலாகும் .இந்த திரைப்படம் 1978 இல் நடைபெற்ற உலக கெய்ரோ பிலிம் விழாவில் அக்னெட் பரிசை(Agnet Award ) பெற்றது .ஸ்ரீ லங்காவின் ப்ரெசிடெண்ட் பரிசளிப்பு விழாவிலும் இப்படம் வாகை சூடியது. இதில் இவர் பாடிய "தொய் தொய்யா புத்த தொய் தொய் "பாடலுக்கு பரிசு அறிவிக்கப்பட்டது. ஆனால் இப்பரிசை பெற அவர் அப்போது உயிருடன் இல்லை. அவரது கணவர் எட்டி ஜெயமண்ணா விடம் அப்பரிசு கையளிக்கப் பட்டது இவர் உருவம் பொறிக்கப்பட்ட தபால் தலை இலங்கை அரசினால் வெளியிடப்பட்டுள்ளது. நீர்கொழும்பில் இவர் வாழ்ந்த வீடு தற்போது அருங்காட்சியகமாகப் பராமரிக்கப்படுகிறது.

நடித்த திரைப்படங்கள் சில
------------------------

| ஆண்டு | திரைப்படம் | பாத்திரம் | மேற்கோள் |
| --- | --- | --- | --- |
| 1947 | *கடவுனு பொறந்துவ* | ரஞ்சனி |  |
| 1948 | *கப்படி ஆரக்சய* | மல்லிகா |  |
| 1948 | *வரதுனு குருமணம* | சுவர்ணா |  |
| 1949 | *பெரலேனா இரணம* | சுனேத்தா |  |
| 1950 | *அதிசி வினிசுசய* | காந்தி |  |
| 1951 | *குசுமலதா* | குசுமலதா 'சந்திரலதா' |  |

வெளி இணைப்புகள்
---------------

* ருக்மணி தேவியின் பாடல்கள் பரணிடப்பட்டது 2006-06-14 at the வந்தவழி இயந்திரம்
* 'The Nightingale of Sri Lanka' : Rukmani Devi பரணிடப்பட்டது 2006-05-12 at the வந்தவழி இயந்திரம்
**தொண்டை மண்டலம்** என்ற **தொண்டைநாடு**, தமிழ்நாட்டின் வடக்கே அமைந்துள்ள ஒரு வரலாற்று பகுதி ஆகும். இப்பகுதியிலுள்ள மாவட்டங்கள் பாரம்பரிய பல்லவ இராச்சியத்தின் ஒரு பகுதியாகும். தொண்டை மண்டலத்தின் எல்லைகள் தெளிவற்றது – சென்னை, திருவள்ளூர், செங்கல்பட்டு, திருப்பத்தூர், இராணிப்பேட்டை, காஞ்சிபுரம், திருவண்ணாமலை, தொண்டை மண்டலத்தின் விழுப்புரம் மாவட்டத்தின் வடக்குப்பகுதி, விழுப்புரம் மாவட்டத்தின் தென்பகுதியில் உள்ள சில குழுக்கள், பாண்டிச்சேரி யூனியன் பிரதேசம் மற்றும் *நடு நாடு* எனக் கூறப்படும் கடலூர் மாவட்டத்திலுள்ள தனி பகுதி, சிலர் வேலூர் மாவட்டம் மற்றும் நடு நாடு என அழைக்கப்படுவதையும் இதனுடன் இணைக்கிறார்கள். மிகப்பெரிய தொண்டை மண்டலம் இவற்றை எல்லாம் உள்ளடக்கியது மற்றும் தொண்டை மண்டலத்தை விரிவுபடுத்தினால், ஆந்திராவிலுள்ள சித்தூர் மற்றும் நெல்லூர் பகுதிகளும் இணையும்.

வரலாறு
------

இருளர் அல்லது அரவர் எனப்படும் பழங்குடி தலைவர்களால் இப்பகுதி ஆரம்ப காலத்தில் ஆட்சி செய்யப்பட்டது. முதல் நூற்றாண்டில் இப்பகுதி சோழர்களின் ஆட்சியின் கீழ் வந்தது. தொண்டை நாட்டின் தலைநகரம் காஞ்சிபுரம் ஆகும். மூன்றாம் நூற்றாண்டில் தொண்டை நாடு இளந்திரையனால் ஆட்சி செய்யப்பட்டது. தொண்டைமான் என்ற பெயர் பெற்ற முதல் அரசரான இவரை, பி. டி. சீனிவாச ஐயங்கார், இளவரசனுடன் அடையாளப்படுத்துகிறார். ஆந்திரா மற்றும் வடதமிழகத்தை நான்கிலிருந்து ஒன்பதாம் நூற்றாண்டு வரை ஆட்சி செய்த இடைக்கால பல்லவர்களின் தலைநகரம் பண்டைய காஞ்சிபுரம் ஆகும். பண்டயகால அரசர் அதோண்டை தொண்டை நாட்டைக் கைப்பற்றி, திருசைலத்திலிருந்து வெள்ளாளர்களை கொண்டு வந்தார்.

பாலாறு ஆற்றின் பெருநிலத்தைச் சுற்றியும் மற்றும் வட காவேரி ஆற்றின் பெருநிலப்பகுதியும் தான் தொண்டை நாடு ஆகும். இரண்டாம் சோழ அரசரான ஆதித்யாவால் இது கைப்பற்றப்பட்டது. காஞ்சிபுரத்தின் பல்லவ அரசர்களை தோற்கடித்து, அனைத்து தொண்டை மண்டலத்தையும் சோழ எல்லைக்குள் கொண்டுவந்தார். தொண்டை நாடு என்பது ஆந்திராவின் சித்தூர் மற்றும் நெல்லூர் பகுதிகளை உள்ளடக்கியது..

மேற்கோள்கள்
-----------

1. ↑  "Tondaimandalam Flesh Out History". The Times of India. 1 மார்ச் 2017 அன்று மூலம் பரணிடப்பட்டது. 28 February 2017 அன்று பார்க்கப்பட்டது.
2. ↑  "south to Tondaimandalam in the north". The britannica. 28 February 2017 அன்று பார்க்கப்பட்டது.
3. ↑  "Restoring past glory". The Hindu. 28 February 2017 அன்று பார்க்கப்பட்டது.
**நாசக் வைரம்**  மற்றும் **திருமேனிக் கண்**  ) என்பது ஒரு பெரிய, 43.38 காரட்டுகள் (8.676 g) கொண்ட வைரமாகும். இது 15 ஆம் நூற்றாண்டில் இந்தியாவில் இருந்நபோது இன்னும் பெரியதாக 89 காரட் வைரமாக இருந்தது. இந்த வைரமானது கோல்கொண்டா வைரச் சரங்கத்தில் இருந்து எடுக்கப்பட்டு இந்தியாவிலேயே வெட்டி பட்டைத் தீட்டப்பட்டது. இந்த வைரமானது குறைந்தது கி.பி. 1500 முதல் 1817 வரை இந்தியாவின் மகாராட்டிர மாநிலத்தில், நாசிக் அருகே உள்ள திரிம்பகேஸ்ரர் சிவன் கோவில் இருந்தது. அங்கிருந்த இந்த வைரத்தை பிரித்தானிய கிழக்கிந்திய நிறுவனத்தினரால் மூன்றாம் ஆங்கிலேய-மராத்தித போரின் முடிவில் கைப்பற்றப்பட்டது. பிரிட்டனுக்கு கொண்டு செல்லப்பட்டது. பின்னர் 1818 இல் பிரித்தானிய நகைக் கடைக்காரர்களான ராண்டெல் அண்ட் பிரிட்ஜ்க்கு விற்கப்பட்டது. ராண்டெல் அண்ட் பிரிட்ஜ் 1818 நிறுவனத்தால் வைரமானது மீண்டும் வெட்டி பட்டைத்தீட்டப்பட்டது, அதன் பிறகு அது வெஸ்ட்மினிஸ்டரால் வாங்கப்பட்டது. அவர் தனது உடைவாளின் கைப்பிடியில் வைரத்தை பகட்டாக பதித்துக் கொண்டார்.

நாசக் வைரமானது 1927 இல் அமெரிக்காவிற்கு வந்து சேர்ந்தது. இது 1930 வாக்கில் உலகின் தலை சிறந்த 24 பெரிய வைரங்களில் ஒன்றாக கருதப்பட்டது. அமெரிக்க நகை வணிகரான ஹாரி வின்ஸ்டன் 1940 இல் இந்த வைரத்தை வாங்கினார். பின்னர் அதை மேலும் பட்டைத் தீட்டினார். இதனால் இந்த வைரமானது 43.38 காரட்டுகள் (8.676 g) கொண்டதாக மாறியது. அதன்பிறகு இந்த வைரமானது 1942 இல் நியூயார்க் நகை நிறுவனத்திற்கு விற்றார். பின்னர் கைமாறிய வைரமானது 1944 இல் நியூயார்கைச் சேர்ந்த திருமதி வில்லியம் பி. லீட்ஸ் என்பவருக்கு ஆறாவது ஆண்டு திருமணப் பரிசாக பெற்றார். அவர் அதை அதை ஒரு வளையத்தில் பதித்து அணிந்துகொண்டார். 1970இல் ஏலம் விடப்பட்ட இந்த வைரமானது 48 வயதான எட்வர்ட் ஹேண்ட் என்பவரால் வாங்கப்பட்டது. தற்போது இந்த வைரமானது லெபனானில் உள்ள ஒரு தனியார் அருங்காட்சியகத்தில் வைக்கப்பட்டுள்ளது. திரிம்பகேஸ்வரர் கோயிலுக்கு சொந்தமான இந்த வைரத்தை மீட்கவேண்டும் என்ற கோரிக்கை எழுந்துள்ளது.

மேலும் காண்க
------------

* கோஹினூர்

குறிப்புகள்
-----------

1. ↑  Sucher, Scott (2006). "Nassak". museumdiamonds.com. 1 December 2008 அன்று மூலம் பரணிடப்பட்டது. 15 November 2008 அன்று பார்க்கப்பட்டது. The dimension estimate was derived from GemCad modelling.
2. ↑  CCPA 2003: p. 118.
3. 1 2 3  .
4. 1 2 3 4 5  CCPA 2003: p. 121.
5. ↑  CCPA 2003: p. 117.
6. ↑  .
7. ↑

குறிப்புகள்
-----------

* The Court (1930). *Mayers, Osterwald & Muhlfeld v. Bendler*. **18**. United States Court of Customs and Patent Appeals. பக். 117–125.. பார்த்த நாள்: 14 November 2008.
**ராபின்சன் குரூசோ** (*Robinson Crusoe*) டானியல் டீஃபோ எழுதிய ஒரு புதினம் ஆகும். இது முதலில் 1719, ஏப்ரல் 25 அன்று வெளியிடப்பட்டது. முதல் பதிப்பானது, கதாநாயகன் ராபின்சன் குரூசோவை அதன் எழுத்தாளர் என்று பதிப்பிட்டது, இதனால் பல வாசகர்கள் அவர் உண்மையான நபராகவும், இப்புத்தகம் உண்மையான சம்பவங்களின் பயணப் பயணம் என எண்ணினர்.

கடிதம், ஒப்புதல், மற்றும் நீதிபோதனை வடிவங்களில், இந்நூலின் தலைப்பு கதைப் பாத்திரத்தின் சுயசரிதையாக எழுதப்பட்டது. கதைப்பாத்திரத்தின் இயற்பெயர் ராபின்சன் கிரெட்ஸன்னர் - ஒரு கப்பல் விபத்தில் சிக்கியவர். டிரினிடாட் அருகே உள்ள ஒரு தொலைதூர வெப்பமண்டலப் பாலைவனத் தீவில் 28 ஆண்டுகள் செலவழிக்கிறார். இறுதியில் மீட்கப்படுவதற்கு முன் இவர் தன்னின உண்ணிகள், கைதிகள் மற்றும் கிளர்ச்சியாளர்களை எதிர்கொண்டார். இக்கதையானது, இன்றைய சிலியின் பகுதியான "மாஸ் அ டைரா" என்றழைக்கப்படும் பசிபிக் தீவில் கப்பல் விபத்தில் சிக்கி நான்கு ஆண்டுகள் உயிர் பிழைத்த இசுக்காட்டிய நாட்டவரான அலெக்சாந்தர் சேல்கிர்க் என்பவரின் வாழ்க்கையை அடிப்படையாகக் கொண்டதாக கருதப்படுகிறது, 1966 ஆம் ஆண்டில் இந்த தீவானது ராபின்சன் குரூசோ தீவு என மறுபெயரிடப்பட்டது.

எளிய கதைநடையைக் கொண்டிருந்த போதிலும், இலக்கிய வரலாற்றில் யதார்த்தமான கற்பனைக் கதைகளின் தோற்றத்திற்கு வழிவகுத்ததற்கான பெருமையைப் பெற்றது. இது ‘முதல் ஆங்கிலப் புதினம்' என்ற சிறப்பிற்கு ஒரு போட்டியாளராக கருதப்படுகிறது. 1719 ஆம் ஆண்டின் முடிவில், இந்தப் புத்தகம் ஏற்கனவே நான்கு பதிப்புகள் மூலம், வரலாற்றில் மிகவும் பரவலாக வெளியிடப்பட்ட புத்தகங்களில் ஒன்றானது. திரைப்படம், தொலைக்காட்சி மற்றும் வானொலி என்று பல பரிமாணங்களில் வெளிவந்து பிரபலமானது.

மேற்கோள்கள்
-----------

1. ↑  Fiction as Authentic as Fact
2. ↑  Severin, Tim, *In search of Robinson Crusoe*, New York: Basic Books, 2002 ISBN 0-465-07698-X, pp. 23–24.
3. ↑  "Defoe", *The Oxford Companion to English Literature*, ed. Margaret Drabble (Oxford: Oxford University Press, 1996), p. 265.

1. ↑  முழுமையான தலைப்பு: *The Life and Strange Surprizing Adventures of Robinson Crusoe, Of York, Mariner: Who lived Eight and Twenty Years, all alone in an un-inhabited Island on the Coast of America, near the Mouth of the Great River of ஓரினோகோ; Having been cast on Shore by Shipwreck, wherein all the Men perished but himself. With An Account how he was at last as strangely deliver'd by Pyrates*

வெளி இணைப்புகள்
---------------

விக்கிமீடியா பொதுவகத்தில்,  
 ***ராபின்சன் குரூசோ***   
என்பதின் ஊடகங்கள் உள்ளன. 

* 

* *Robinson Crusoe* at குட்டன்பேர்க் திட்டம்
* Free eBook of *Robinson Crusoe* பரணிடப்பட்டது 2018-07-15 at the வந்தவழி இயந்திரம் with illustrations by N.C. Wyeth

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
	+ 2

 |
| தேசிய | 
* Spain
* France
* BnF data
* ஜெர்மனி
* Israel
* United States
* யப்பான்
* ஆத்திரேலியா
* Sweden

 |
| மற்றவை | 
* MusicBrainz work
* IdRef

 |
பப்புவா நியூ கினியின் வரைபடம். ஆட்மிரால்ட்டி தீவுகள் கடும் சிவப்பு நிறத்தில் காட்டப்பட்டுள்ளன.
ஆட்மிரால்ட்டி தீவுகளின் மிகப் பெரும் தீவு மானுஸ் தீவு
**ஆட்மிரால்ட்டி தீவுகள்** (*Admiralty Islands*) என்பன பப்புவா நியூ கினியில் மானுஸ் மாகாணத்தில் அமைந்துள்ள பிஸ்மார்க் தீவுக்கூட்டத்தில் உள்ள 18 தீவுகளைக் குறிக்கும். இது **மானுஸ் தீவுகள்** (*Manus Islands*) எனவும் அழைக்கப்படுகிறது. இதன் மொத்த பரப்பளவு 2100 சதுர கிலோமீட்டர்கள் (810 சதுர மைல் ஆகும்).

இக்கூட்டத்தில் உள்ள பெரிய தீவுகள் மானுசுத் தீவு (Manus Island), லாஸ் நேகிரோஸ் தீவு (Los Negros Island), டொங் தீவு ஆகியனவாகும்.

வரலாறு
------

இத்தீவுகளில் முதன் முதலாக கிட்டத்தட்ட 40,000 ஆண்டுகளுக்கு முன்னர் தென்கிழக்காசியாவில் இருந்து மனிதர் குடியேறியதாக நம்பப்படுகிறது.

1616 இல் டச்சு நாடுகாண் பயணி வில்லெம் ஷவுட்டன் என்பவர் இத்தீவைக் கண்டறிந்தார். 1884 முதல் 1914 வரை ஜெர்மனியர்களின் கட்டுப்ப்பாட்டில் இருந்தது. நவம்பர் 1914 இல் ஆஸ்திரேலியக் கடற்படையினர் இங்கு வந்திறங்கினர். ஜெர்மனியர்களுடன் இடம்பெற்ற சிறு போரின் பின்னர் இது ஆஸ்திரேலியர்களின் கட்டுப்பாட்டுக்குள் வந்தது. 

ஏப்ரல் 7, 1942 இல் ஜப்பானியர்கள் வந்திறங்கித் தீவுகளைக் கைப்பற்றினர். 1944 இல் இரண்டாம் உலகப் போரின் கூட்டுப் படைகளினால் தாக்கப்பட்டது.

மேற்கோள்கள்
-----------

1. ↑  Spriggs, Matthew (1997), "Recent History (The Holocene)", in Denoon, Donald (ed.), *The Cambridge History of the Pacific Islanders*, Cambridge: Cambridge University Press, pp. 52–69
2. ↑  Mackenzie, S.S. (1927). "Volume X – The Australians at Rabaul: The Capture and Administration of the German Possessions in the Southern Pacific". *Australia in the War of 1914-1918* (English). கான்பரா: Australian War Memorial. pp. pp. 2, 178, 345–366. ISBN 0-7022-1856-1. 2012-03-02 அன்று மூலம் பரணிடப்பட்டது. 2008-02-28 அன்று பார்க்கப்பட்டது.CS1 maint: extra text (link) CS1 maint: Unrecognized language (link)
3. ↑  Frierson, Major William C. (1946). "The Admiralties: Operations of the 1st Cavalry Division, 29 February - 18 May 1944". *American Forces in Action*. வாசிங்டன், டி. சி.: U.S. Government Printing Office.
**ஆட்டன் அத்தி** என்பவன் சங்ககாலத்து நீச்சல் நடன வீரன். இவரைப் பற்றி சங்கப்பாடல்களில்  குறிப்புகள் உள்ளன.

குறிப்புகள்
-----------

* அரசன் கரிகாலன் முன்னிலையில் கழார் என்னும் காவிரியாற்றுத் துறையில் நீச்சல் நடனம் ஆடிக் காட்டினான்.
* கரிகாலன் மகள் ஆதிமந்தி இவனைக் காதலித்தாள்.
* இவனது அழகில் மயங்கிய காவிரி என்னும் பெண் இவனுடன் சேர்ந்து நீச்சல் நடனம் ஆடியபோது தன் கூந்தலில் மறைத்து ஆற்றோடு இட்டுச் சென்றாள்.
* காவிரியை வெள்ளம் அடித்துச் சென்றபோது, கரை ஒதுங்கிய ஆட்டனத்தியை மருதி காப்பாற்றி அவனோடு வாழ்ந்துவந்தாள்.
* காதலனைத் தேடிவந்த ஆதிமந்தியிடம் ஆட்டனத்தியை ஒப்படைத்துவிட்டு மருதி கடலில் விழுந்து தன்னை மாய்த்துக்கொண்டாள்.
* நீச்சல் நடனம் (Synchronized Swimming) : கழார்த்துறையில் ஆட்டனத்தி புனலாடினான். அப்போது அவன் தன் ஆற்றலை வெளிப்படுத்தி பல சாகசங்களைச் செய்து காட்டினான். அவற்றை அரசன் கரிகாலன் கண்டு களித்தான். ஆட்டனத்திக்கும், காவிரி என்பவளுக்கும் இடையில் நடந்த நீச்சல்நடனப் போட்டிக்கு நடுவராகவும் விளங்கினான்.

பாடல்கள் தரும் செய்திகள்
------------------------

இன்னிசை முழங்கிற்று. ஆட்டனத்தி தன் காலில் அணிந்திருந்த கழல் நீருக்கு வெளியே தெரியும்படி புரட்டிக் காட்டினான். வயிற்றிலிருந்த பொலம்பாண்டில் மணி ஒலிக்கும்படி தன் உடம்பையே நீளவாக்கில் உருட்டிக் காட்டினான். 

கழார் முன்துறை ‘பரதவர் கோமான் பல்வேல் மத்தி’க்கு உரியது. 

கழார்ப் பெருந்துறையில் ஆட்டனத்தியும், காவிரி என்பவளும் சேர்ந்து நீராடினர். ஆட்டனத்தியின் அழகினை விரும்பிய காவிரி தன் கூந்தலில் மறைத்து அவனை ஆற்றோடு இழுத்துச் சென்றாள். அப்போது காவிரியை ஆறு அடித்துச் சென்றுவிட்டது. ஆட்டனத்தி கரையில் ஒதுக்கப்பட்டுக் கிடந்தான். மருதி என்பவள் அவனைக் காப்பாற்றி அவனோடு வாழ்ந்துவந்தாள். 

(ஆதிமந்தி என்பவள் அரசன் கரிகாலன் மகள்.) அவள் ஆட்டனத்தியைக் காதலித்தாள். காதலன் ஆட்டனத்தியைக் காவிரியாறு கொண்டுசெல்லவில்லை என உறுதியாக நம்பினாள். ஊர் ஊராகத் தேடிக்கொண்டு ஆற்றோரமாகச் சென்றாள். உண்மை தெரிந்துகொண்ட மருதி ஆட்டனத்தியை ஆதிமந்தியிடம் ஒப்படைத்துவிட்டுத் தான்மட்டும் கடலில் விழுந்து தன்னை மாய்த்துக்கொண்டாள்.

அடிக்குறிப்பு
-------------

1. ↑  அகநானூறு 222, 226, 376
2. ↑  பரணர் – அகம் 376
3. ↑  பரணர் – அகம் 226
4. ↑  பரணர் – அகம் 222, 376,

இவற்றையும் காண்க
----------------

ஆதிமந்தி

வெளி இணைப்புகள்
---------------

* ஆதிமந்தி
* குறிப்புமொழி
* அன்னம் - ஆதிமந்தி
**பாண்டியூர் பத்ரகாளியம்மன் கோயில்** தமிழ்நாட்டில் இராமநாதபுரம் மாவட்டம், பாண்டியூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.
இந்து சத்திரிய நாடார் உறவின்முறையைச் சேர்ந்தவர்களால் கட்டப்பட்டது.. இது மிகவும் அருள்வாய்ந்ததாகும்.. []

கோயில் அமைப்பு
--------------

இக்கோயிலில் அ, மி.பத்ரகாளியம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. இந்து சத்திரிய நாடார் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. மாசி மாதம் மஹா சிவராத்திரி முக்கியத் திருவிழாவாக நடைபெறுகிறது.

பங்குனி மாதம் இங்கு பொங்கல் விழா, பூச்சொரிதல் விழா, பால்குட விழா வெகு விமரிசையாக கொண்டாடப்படுகிறது...

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
துவக்க கால பாண்டியர் நாணயங்கள் செப்புச் சதுரங்களாக இருந்தன; அச்சு வார்ப்புக்களாக இருந்தன. ஒருபக்கத்தில் ஐந்து தனிப்பட்ட படிமங்கள் பதிக்கப்பட்டிருந்தன. பெரும்பாலும் யானையின் படிமமும் அழகூட்டப்பட்ட மீனும் இருந்தன. இத்தகைய நாணயங்கள் அவர்களது தலைநகராக விளங்கிய கொற்கையிலும் வடக்கு இலங்கையிலும் கண்டெடுக்கப்பட்டுள்ளன. இச்செவ்வக நாணயங்களில் நந்தியும் சக்கரமும் இடம் பெற்றிருந்தன. இந்தச் "சக்கரத்தில்" இரு கோடுகள் குறுகிய கோணத்தில் இருந்தன; முனை மேலாக இருந்தது. இரண்டு குறுக்குக் கோடுகள் கோணத்தின் பக்கவாட்டில் இடப்பட்டிருந்தன. அனைத்து கோடுகளும் சின்னத்தின் கடைசியில் இணைந்தன. இத்தகைய சின்னங்களை அனுராதபுரத்தில் கால்நடைகளை அடையாளப்படுத்தப் பட்டன. வெளி கோடுகள் ஓர் வளையமாக முடிந்துள்ள சின்னங்களை இலங்கையின் வடக்கு மாகாணங்களில் காணலாம். இந்த நாணயங்களில் காணப்படும் சின்னம் பாண்டியர்களது மீன் சின்னமாக இருந்தது.

7வது-10வது நூற்றாண்டில் பாண்டிய இராச்சியம் மீண்டெழுந்தபோது ஒன்று அல்லது இரண்டு மீன்கள் கொண்ட சின்னமும் பாண்டிய எருதும் முதன்மையாக இருந்தன. சில காலங்களில் "சோழர் நிற்கும் படிமமோ" அல்லது "சாளுக்கியர் பன்றி"யோ உடனிருந்தன. வெள்ளி, தங்க நாணயங்களில் சமசுகிருதத்திலும் பெரும்பாலான செப்பு நாணயங்களில் தமிழிலும் பதிக்கப்பட்டிருந்தன.
பாண்டியர் நாணயங்கள் துவக்க கால வடக்கு இலங்கையின் நாணயங்களுக்கு முன்னோடியாக இருந்தன. சங்க கால பாண்டியர் நாட்டு நாணயங்கள் கந்தரோடையிலும் அனுராதபுரத்திலும் கண்டெடுக்கப்பட்டுள்ளன.

* செவ்வக நந்தி தேவர் நாணயம், இலங்கைசெவ்வக நந்தி தேவர் நாணயம், இலங்கை
* யானையும் மீனும் உள்ள நாணயம், இலங்கையானையும் மீனும் உள்ள நாணயம், இலங்கை
* இரு குன்றுகளுக்கிடையே கோவிலும் யானையும் பதித்த பாண்டியக் காசு, 1வது நூற்றாண்டு, இலங்கை, பிரித்தானிய அருங்காட்சியகம்இரு குன்றுகளுக்கிடையே கோவிலும் யானையும் பதித்த பாண்டியக் காசு, 1வது நூற்றாண்டு, இலங்கை, பிரித்தானிய அருங்காட்சியகம்

மேற்சான்றுகள்
-------------

1. ↑  "Pandya Coins". Government Museum Chennai. 2007-09-06 அன்று பார்க்கப்பட்டது.
2. ↑  "Pandyan Ceylon". The Ceylon coin web. 2007-09-06 அன்று பார்க்கப்பட்டது.

| * பா
* உ
* தொ
இந்திய வரலாற்றில் நாணயங்கள் |
| --- |
| மேலோட்டம் | 
* ஆசியாவில் நாணயவியல்\* ரூபாயின் வரலாறு\*  இந்திய நாணயவியல் \* தமிழக நாணயவியல்

 |
| தொன்மை/இடைக்காலத்து | 
* சீனக் காசு\* முத்திரைக் காசு\* நர்வார் காசுப் பதிப்பு \* குசான் காசுப் பதிப்பு\* பல்லவர் நாணயவியல் \* பாண்டியர் நாணயவியல்\* யான்செங்\* விசயநகர காசு

 |
| அண்மித்த தற்காலம் | 
* ஐதராபாதி ரூபாய்\* திருவிதாங்கூர் ரூபாய்\*

 |
| தற்காலம் | 
* இந்திய ரூபாய்\* பாக்கித்தானிய ரூபாய்\* வங்காளதேச இட்டாக்கா\* இலங்கை ரூபாய்\* நேபாள ரூபாய்\* பூட்டானின் இங்குல்ட்ரம்\* மாலத்தீவின் ருஃபியா

 |
| மதிப்பு | 
* மதராசு பணம்\* தாம் (இந்தியக் காசு)\* காசு (நாணயம்)\* கட்ச்சு கோரி\* பகோடா (நாணயம்)\* பைசா\* இந்தியப் பை

 |
| இவற்றையும் காண்க: இந்தியாவின் பொருளாதாரம்  பாக்கித்தான் பொருளாதாரம் |
தமிழ்நாட்டில் ஒருங்கிணைந்த சேலம் மாவட்டத்தின் வரைபடம்
**சேலம் மாவட்டம்** என்பது பிரித்தானிய இந்தியாவின் சென்னை மாகாணத்தின் மாவட்டங்களில் ஒன்றாகும். இது தற்கால தற்கால சேலம் மாவட்டம், தர்மபுரி மாவட்டம், கிருஷ்ணகிரி மாவட்டம், நாமக்கல் மாவட்டங்கள் ஆகியவற்றை உள்ளடக்கியதாக இருந்தது.
இதன் மொத்தப் பரப்பளவு 18,000 சதுர கிலோமீட்டர்களாக (7,063 ச மைல்) இருந்தது. இந்த மாவட்டத்தில் பன்னிரண்டு வட்டங்கள் இருந்தன. இதன் நிர்வாகத் தலைநகரமாக சேலம் நகரம் இருந்தது. பெரும்பாலான மாவட்டவாசிகள் தமிழர்களாக இருந்தபோதும் தெலுங்கர்கள், கன்னடியர்கள் குறிப்பிடத்தக்க எண்ணிக்கையில் இருந்தனர்.

வரலாறு
------

சேலம் மாவட்டத்தின் சில பகுதிகள் எட்டாம் நூற்றாண்டில் பல்லவர் ஆட்சிக்கு உட்பட்டிருந்தது. 10-ஆம் நூற்றாண்டில் சேலம் மாவட்டத்தின் பகுதிகள் சோழர் ஆட்சிக்கு உட்பட்ட பகுதியாக மாறியது. 17-ஆம் நூற்றாண்டின் துவக்கத்தில் இம்மாவட்டத்தின் வட பகுதியானது மைசூர் பேரரசின் ஆட்சிக்கு உட்பட்டது. திருமலை நாயக்கர் காலத்தில் இம்மாவட்டத்தின் பெரும்பகுதியானது மதுரை நாயக்கர்கள் ஆட்சிக்கு உட்பட்ட பகுதியாக ஆனது. மதுரை நாயக்கர்களின் பிரதிநிதிகளாக சேந்தமங்கலத்தில் இராமச்சந்திர நாயக்கரும், தாரமங்கலத்தில் கெட்டி முதலிகளும் ஆட்சி செய்துவந்தனர். நாயக்கர்களின் வீழ்ச்சிக்குப் பிறகு இந்த மாவட்டத்தில் மைசூர் பேரரசு செல்வாக்குப் பெற்றது. மைசூர் ஆட்சியில் இம்மாவட்டம் *பாலகாட்*, *பாராமகால்*, *தலாகாட்''* என்று மூன்று பகுதிகளாகப் பிரிக்கப்பட்டிருந்தன. *பாலாகாட்* என்பது ஓசூர் வட்டம், *பாராமகால்* என்பது தருமபுரி வட்டம், அரூர் வட்டம், கிருஷ்ணகிரி வட்டம் *தலாகாட்* என்பது ஏனைய வட்டங்களைக் கொண்ட பகுதியாகும். ஐதர் அலிக்கும் அவருக்குப் பிறகு அவரது மகன் திப்பு சுல்தானுக்கும் பிரித்தானிய கிழக்கிந்திய நிறுவனத்துக்கும் இடையில் பல தசாப்தங்கள் போர்கள் நடந்தன. 1792 மார்ச் 16-இல் திப்பு சுல்தானுடன் கும்பெனியார் செய்து கொண்ட உடன்படிக்கையின்படி (ஒசூர் வட்டம் தவிர) சேலம் மாவட்டப் பகுதிகள் கும்பெனியாரின் வசமானது. இதனையடுத்து 1792-இல் சேலம் மாவட்டம் உருவாக்கபட்டது. என்றாலும் மாவட்ட தலைநகரமாக ஒசூர் உள்ளிட்ட நகரங்கள் இருந்தன. திப்பு சுல்தான் கொல்லப்பட்டதற்குப் பிறகு 1799 ஒசூர் வட்டமும் ஆங்கிலேயர் வசமானது. 1804-இல் சேலத்தைத் தலைநகராகக் கொண்ட மாவட்டமாக உருவாக்கப்பட்டது. பின்னர் சில மாற்றங்கள் செய்யப்பட்டு சேலம் மாவட்டதிலிருந்து திருப்பத்தூர் வட்டம் வட ஆற்காடு மாவட்டத்துக்கு மாற்றப்பட்டது. 1965இல் தருமபுரி மாவட்டம் தனியாகப் பிரிக்கப்பட்டது. 1997-இல் நாமக்கல் மாவட்டம் பிரிக்கப்பட்டது.

வட்டங்கள்
---------

சேலம் மாவட்டம் பன்னிரண்டு வட்டங்களாகப் பிரிக்கப்பட்டிருந்தன அவை:

* ஆத்தூர்
* சேலம்
* ஏர்க்காடு
* நாமக்கல்
* இராசிபுரம்
* திருச்செங்கோடு
* சங்ககிரி
* ஒசூர்
* கிருஷ்ணகிரி
* தருமபுரி
* அரூர்
* ஓமலூர்

மேற்கோள்கள்
-----------

1. ↑  Madraspresidency 1862, ப. 33–34
2. ↑  வரலாறு (1961). *சேலம் மாவட்டம்*. சென்னை: பாரி நிலையம். பக். 5-7.
சேலம் மோனோரெயில் என்பது தமிழ்நாட்டின் சேலம் நகரத்திற்கான முன்மொழியப்பட்ட மோனோரெயில் அமைப்பாகும், இது நகரத்தில் பொது போக்குவரத்தின் முக்கிய விரிவாக்கத்தின் ஒரு பகுதியாகும். சேலம் நகரம் தமிழ்நாட்டின் வளர்ந்த நகரங்களில் ஒன்றாகும்.

கண்ணோட்டம்
----------

மோனோரெயில் சந்தை இந்தியாவில்,72,000 கோடி (10 பில்லியன் அமெரிக்க டாலர்) என மதிப்பிடப்பட்டுள்ளதால், அப்போதைய தமிழக ஆளுநராக இருந்த எஸ்.எஸ். பர்னாலா சட்டமன்றத்தில் அறிவித்தார், மோனோரயில் முறையை அறிமுகப்படுத்துவதற்கான சாத்தியக்கூறு ஆய்வு செய்ய தமிழக அரசு முடிவு செய்துள்ளதாகவும், கோவை, திருச்சி மற்றும் மதுரை ஆகியவற்றுடன் சேலத்திற்கும் மெட்ரோ ரயில் திட்டத்தை செயல்படுத்த திட்டமிடப்பட்டதாகவும் தெரிவித்தார்.

செலவு
-----

தமிழ்நாட்டில் மெட்ரோ மற்றும் மோனோரெயில் திட்டங்களுக்காக அரசாங்கம் சுமார்,60,000 கோடி (அமெரிக்க $ 8.4 பில்லியன்) ஒதுக்கியுள்ளது.

வழித்தடங்கள்
------------

சாஸ்ட்ராவைச் சேர்ந்த ஒரு ஆசிரிய உறுப்பினர், புவியியல் தகவல் அமைப்பு (ஜிஐஎஸ்) கருவிகளைப் பயன்படுத்தி, டாக்டர் எம்.ஜி.ஆர் மத்திய பேருந்து நிலையத்தையும் ஓமலூர் இணைக்கும் புறநகர் ரயில் பாதைக்கான திட்டத்தை உருவாக்கினார். ஓமலூர் சுற்றுவட்டாரத்தில் பல தொழில்நுட்ப நிறுவனங்கள் அரசின் மூலம் நிறுவப்படுகிறது இதனால் இந்த பகுதியில் மெட்ரோ அமைக்க முடிவெடுக்கப்பட்டு திட்டம் அரசுக்கு அனுப்பபட்டுள்ளது.

  

### வழித்தடங்கள்

டாக்டர் எம்.ஜி.ஆர் மத்திய பேருந்து நிலையம் - ஓமலூர்

அஸ்தம்பட்டி - வைஸ்யா கல்லூரி

டாக்டர் எம்.ஜி.ஆர் மத்திய பேருந்து நிலையம் - அண்ணா பூங்கா

அஸ்தம்பட்டி - காந்தி மைதானம்

சேலம் சந்திப்பு - டாக்டர் எம்.ஜி.ஆர் மத்திய பேருந்து நிலையம்

சேலம் நகரம் - சேலம் சந்திப்பு

மேற்கோள்கள்
-----------



1. ↑
2. ↑
3. ↑  Dc; Chennai. "Jayalalithaa plans perfect future for Tamil Nadu". *The Asian Age* (ஆங்கிலம்). 2021-05-19 அன்று பார்க்கப்பட்டது.
4. ↑  "Sign the Petition". *Change.org* (ஆங்கிலம்). 2021-05-19 அன்று பார்க்கப்பட்டது.
5. ↑
6. ↑  Veerakumar (2021-03-05). "கோவை, மதுரை, சேலம், திருச்சி, நெல்லையில் மெட்ரோ ரயில்.. பாமக தேர்தல் அறிக்கையில் அதிரடி வாக்குறுதி". *tamil.oneindia.com*. 2021-05-19 அன்று பார்க்கப்பட்டது.
7. ↑  I, Shyamsundar (2019-03-19). "சென்னையில் மட்டுமல்ல.. இனி திருச்சி, சேலம், கோவை, மதுரையிலும் மெட்ரோ.. திமுக அசத்தல் வாக்குறுதி!". *tamil.oneindia.com*. 2021-05-19 அன்று பார்க்கப்பட்டது.